**REGLUR**

**um breytingu á reglum um björgunar- og öryggisbúnað íslenskra skipa, nr. 189/1994, með síðari breytingum.**

1. gr.

Grein 3.5 verður svohljóðandi:

3.5. Hvert skip 8 m að lengd og lengra skal búið björgunarbúningum fyrir alla skipverja. Siglingastofnun Íslands er heimilt að víkja frá þessu ákvæði fyrir skip 8-12 m að lengd ef sýnt þykir að ekki sé hentugt rými um borð til að geyma björgunarbúningana með forsvaranlegum hætti né rými til að klæðast þeim. Sama á við um báta sem stunda aðeins veiðar í atvinnuskyni innan 1,5 sjómílna frá landi.

2. gr.

Grein 3.8 verður svohljóðandi:

3.8. Um borð í bátum sem ekki er skylt að nota björgunarbúninga og notaðir eru í atvinnuskyni, skal vera viðurkenndur vinnufatnaður fyrir alla um borð sem er einangrandi og búinn floti.

3. gr.

Reglur þessar, sem settar eru samkvæmt lögum um eftirlit með skipum, nr. 47/2003, öðlast þegar gildi og skulu uppfyllt eigi síðar en við fyrstu búnaðarskoðun sem fram fer eftir 1. október 2012.

Innanríkisráðuneytinu, apríl 2012.

Ögmundur Jónasson

*Ragnhildur Hjaltadóttir*